[{"text_idx": "#000001", "text": "AvalehtEestlased va\u0308lismaalO\u0303nnelike juhuste kokkulangemine viis Eesti vo\u0303rkpalluri Prantsusmaale profileiba teenima"}, {"text_idx": "#000003", "text": "Share this postClose sharing boxO\u0303nnelike juhuste kokkulangemine viis Eesti vo\u0303rkpalluri Prantsusmaale profileiba teenimaTwitterFacebookLinkedIn"}, {"text_idx": "#000005", "text": "21-aastane Eesti vo\u0303rkpallur Melissa Varlo\u0303gina ma\u0308ngib uuel hooajal Prantsusmaa tugevuselt neljandas liigas Caen\u2019i vo\u0303istkonnas, kuigi kuu aega tagasi oli ta veel veendnud, et ja\u0308tkab Tallinnas tavato\u0308o\u0308 tegemist ja ka\u0308ib harrastajana TalTech/Tradehouse\u2019i naiskonnas vo\u0303rkpalli ma\u0308ngimas."}, {"text_idx": "#000006", "text": "\u201cSee on ausalt o\u0308eldes ta\u0308iesti uskumatu!\u201d ei hoia Tartus su\u0308ndinud, ent suure osa elust pealinnas elanud Varlo\u0303gina viimastel na\u0308dalatel aset leidnud su\u0308ndmustest ra\u0308a\u0308kides emotsioone tagasi. \u201cMa poleks arvanud, et vo\u0303iksin nii noorena va\u0308lismaal sedasi treenida ja ma\u0308ngida, kuna olen vo\u0303rkpallurina veel ku\u0308llaltki rabe. Aga nu\u0308u\u0308d to\u0303usen hommikuti u\u0308les ilma a\u0308ratuskellata, ka\u0308in treeningutel ja ka vaba aega ja\u0308a\u0308b u\u0308le. Ka\u0308ime elukaaslasega, kes Prantsusmaale kaasa tuli, palju reisimas. Na\u0308iteks viimati avastasime Normandias teisest maailmaso\u0303jast tuntud paiku. Mulle to\u0303esti va\u0308ga meeldib see, mida elu pakub.\u201d"}, {"text_idx": "#000007", "text": "Eelmistel hooaegadel Tallinna Tehnikau\u0308likooli esindanud Varlo\u0303ginale ma\u0308ngis uue va\u0308ljakutse ka\u0308tte o\u0303nnelike juhuste kokkulangemine. \u201cKuulsin prantslaste kohta esimest korda kevadel, kui Kristi No\u0303lvak (TalTechi libero \u2013 toim.) kirjutas, et u\u0308ks sealne madalama liiga klubi otsib sidema\u0308ngijat. U\u0308tlesin Kristile, et ta vo\u0303ib minu kontakti jagada. Selgus, et Caen oligi minu palkamisest huvitatud, kuid olin tol hetkel veendunud, et ja\u0308a\u0308n ikkagi Eestisse, sest mu elukaaslane poleks saanud va\u0308lismaale minuga kaasa tulla ja u\u0308ksi poleks tahtnud sellist retke ette vo\u0303tta,\u201d meenutab Eesti-Vene perre su\u0308ndinud ning eestikeelses lasteaias ja koolis ka\u0308inud sidema\u0308ngija."}, {"text_idx": "#000008", "text": "\u201cSuve lo\u0303pus selgus aga, et ma ei saa ma\u0308ngimist TalTechis ja\u0308tkata,\u201d ja\u0308tkab Varlo\u0303gina (et TalTechist tehti Eesti koondise baasklubi, vo\u0303eti sinna rahvusnaiskonna ma\u0308ngijad). \u201cOlukord muutus minu jaoks natuke segaseks ja ebameeldivaks. O\u0303nneks kirjutati pa\u0308ev pa\u0308rast TalTechi uudist uuesti Prantsusmaalt. See oli ko\u0303igi asjade hea kokkusattumus. Andsin to\u0308o\u0308l kohe sisse lahkumisavalduse ja mulle tuldi o\u0303nneks ka vastu, ta\u0308nu millele sain varem a\u0308ra minna (Varlo\u0303gina to\u0308o\u0308tas kinnisvaraga tegelevas ettevo\u0303ttes majutuse koordinaatorina \u2013 toim.). Ka elukaaslasel o\u0303nnestus saada luba distantsilt to\u0308o\u0308d edasi teha. Ko\u0303ik so\u0303brad ja tuttavad arvasid, et Prantsusmaale ma\u0308ngima minek on hea vo\u0303imalus. Siiani olengi va\u0308ga o\u0303nnelik valiku u\u0308le.\u201d"}, {"text_idx": "#000009", "text": "Kui kaugelt Eestist vaadates vo\u0303ib esmapilgul tekkida mulje, et Prantsusmaa neljas liiga ta\u0308hendab asjaarmastajate sportliku vaba aja veetmise viisi, siis esimesed na\u0308dalad on Varlo\u0303ginale kinnitanud vastupidist. To\u0308o\u0308d tehakse treeningutel ko\u0303vasti ja la\u0308bimo\u0303eldult."}, {"text_idx": "#000010", "text": "\u201cCaen\u2019i vo\u0303istkond tegi hiljuti noorenduskuuri ja komplekteeris ta\u0308navuseks hooajaks ma\u0308rksa tugevama naiskonna, et tagasi teise liigasse kerkida. Meil ma\u0308ngib peale minu veel kolm leegiona\u0308ri. U\u0308tleksin, et naiskonna treeningud on ta\u0308iesti vo\u0303rreldavad eelmise aasta TalTechi omadega. Meil on siin igal treeningul lisaks peatreenerile ka u\u0308ldfu\u0308u\u0308silise ettevalmistuse treener, nii et palli- ja jo\u0303usaalitrennid ka\u0308ivad kogu aeg ka\u0308sika\u0308es. Vo\u0303istkonnas on na\u0308iteks u\u0308ks 39 ja u\u0308ks 35-aastane ma\u0308ngija, kes on vo\u0303rdlemisi ko\u0303rgest east hoolimata ja\u0308tkuvalt fu\u0308u\u0308siliselt va\u0308ga heas vormis. Lisaks on klubis inimene, kes hoolitseb meie toidumenu\u0308u\u0308 u\u0308le ja o\u0303petab oma keha paremini tundma o\u0303ppida. Taustajo\u0303ude on seega rohkem kui mullu TalTechis,\u201d vo\u0303rdleb Varlo\u0303gina."}, {"text_idx": "#000011", "text": "Milles on Varlo\u0303ginal ta\u0308na enim arenguruumi? \u201cIlmselt fu\u0308u\u0308sise osas,\u201d u\u0308tleb sidema\u0308ngija, kes on palgatud naiskonda esinumbriks. \u201cOlen kindlasti vo\u0303imeline siin edasi arenema, sest vo\u0303rkpallima\u0308ng on esmakordselt minu jaoks po\u0303hito\u0308o\u0308. Kuna olen noor, siis on mul ka ma\u0308nguliselt palju arenguruumi.\u201d"}, {"text_idx": "#000012", "text": "\u201cTalTechi eelmise aasta vo\u0303istkonnaga vo\u0303rreldes on ma\u0308ngijate individuaalne tase madalam, ent samas on siinsed vo\u0303rkpallurid fu\u0308u\u0308siliselt tugevamad. Mis aga liigasse puutub, siis vo\u0303rreldes Eestiga on rohkem naiskondi ja suurem konkurents. Kindlad liidrid puuduvad,\u201d u\u0308tleb Varlo\u0303gina, kes on kohaliku liiga kohta eelmiste aastate tulemuste po\u0303hjal maad uurinud."}, {"text_idx": "#000013", "text": "Po\u0303hja-Prantsusmaal asuvasse 100 000 elanikuga Caen\u2019i linna tuli Varlo\u0303gina Eestist autoga. Et korteri eest maksab klubi, ei pea eestlanna palgast ma\u0308rkimisva\u0308a\u0308rset osa elamise peale kulutama. \u201cLinn on rahulik, ka selles osas on esmamuljed va\u0308ga positiivsed. Inglise keelt pelgavad kohalikud ra\u0308a\u0308kida, ku\u0308ll aga aitab elukaaslase saksa keele oskus natuke paremini hakkama saada. Klubi plaanib mind ka prantsuse keele kursustele saata. To\u0303si, asjaajamised vo\u0303tavad siin va\u0308hemalt kolm korda rohkem aega kui Eestis,\u201d naerab Varlo\u0303gina, kes ma\u0308ngis enne va\u0308lismaale siirdumist aasta Tallinna U\u0308likoolis ja kolm aastat TalTechis."}, {"text_idx": "#000014", "text": "Seoses Covid-19\u2019ga tuleb Caen\u2019is avalikes kohtades kanda maski, kuid vo\u0303rkpallima\u0308nge pole su\u0308gisel veel a\u0308ra ja\u0308etud. Hooaja esimeses liigama\u0308ngus alistas Caen na\u0308dalavahetusel Varlo\u0303gina juhtimisel 3:0 Reze\u0301 naiskonna. Sidema\u0308ngija ei salga, et peab hetkel u\u0308heks oma suuremaks eesma\u0308rgiks Eesti koondisse pa\u0308a\u0308semist."}, {"text_idx": "#000015", "text": "\u201cKoondisega seoses on seni olnud sellised u\u0308les-alla tunded. Kui ma paar aastat tagasi kandidaatide hulka pa\u0308a\u0308sesin, siis mo\u0303tlesin, et ehk to\u0303esti vo\u0303iksin naiskonda pa\u0308a\u0308seda. Kahjuks kujunes mo\u0308o\u0308dunud hooaeg minu jaoks o\u0303nnetuks, kuna sain va\u0308he ma\u0308ngida (tema kohal tegutses va\u0308lismaalt naasnud Julija Mo\u0303nnakma\u0308e \u2013 toim.). Sisimas loodan siiski, et saan koondises veel jala ukse vahele. See oleks va\u0308ga suur asi,\u201d u\u0308tleb Varlo\u0303gina lo\u0303petuseks."}, {"text_idx": "#000018", "text": "Kikas ja Bigbank alustavad play-offi vaba vooruga, veerandfinaalpaarid selguvad na\u0308dalavahetusel"}, {"text_idx": "#000019", "text": "Kikas to\u0303usis viimase vo\u0303iduga teiseks ja la\u0308heb play-offile vastu Eesti parima naiskonnana"}, {"text_idx": "#000020", "text": "U\u0308likoolide heitlus: Tartu to\u0303usis pingereas teiseks, viimane so\u0303na ja\u0308a\u0308b aga Tallinnale"}, {"text_idx": "#000024", "text": "Balti liiga na\u0308dalavahetus. Kuivonen: oleme suutelised ka medalite peale ma\u0308ngima"}, {"text_idx": "#000025", "text": "Naiste meistriliiga na\u0308dal. TBD peatreener Jakobson: loodan, et esimene vo\u0303it andis eneseusku"}]